ອິນໂດເນເຊຍ ໂຈະການຮ່ວມ​ມື ທາງທະຫານ ແລະສືບລັບ ກັບອອສເຕຣເລຍ 
ອິນ​ໂດ​ເນ​ເຊຍ ຈະບໍ່ສາມາດ ສືບຕໍ່ດຳ​ເນີນ​ງານ ​ຮ່ວມ​ກັນທາງທະຫານ ແລະການສືບລັບ ຈົນກວ່າ ບັນຫາເລື່ອງການສອດ​ແນມ ໄດ້ຮັບ​ການແກ້ໄຂກ່ອນ.
ອິນໂດເນເຊຍ ໄດ້ໂຈະການຮ່ວມມືທາງທະຫານ ແລະສືບລັບ ກັບອອສເຕຣເລຍ ຊຶ່ງເປັນພັນ ທະມິດມາແຕ່ໃດຂອງຕົນ ຫລັງຈາກມີການກ່າວຫາ ສອດແນມອອສເຕຣເລຍ ລັກຟັງ ການໂອ້ ລົມສົນທະນາທາງໂທລະສັບ ຂອງເຈົ້າໜ້າທີ່ ຂັ້ນອາວຸໂສອິນໂດເນເຊຍ ການເອົາບາດກ້າວດັ່ງກ່າວນີ້ ໄດ້ປະກາດໃຫ້ຊາບໃນວັນພຸດ ມື້ນີ້ ໃນການກ່າວຄຳປາໄສທາງໂທ ລະພາບຕໍ່ປະເທດຊາດ ໂດຍປະທານາທິບໍດີ Susilo Bambang Yudhoyono ຊຶ່ງການໂອ້ ລົມທາງໂທລະສັບຂອງທ່ານ ກໍຮວມຢູ່ໃນບັນດາ ໂທລະສັບທີ່ຖືກລັກຟັງນັ້ນດ້ວຍ ປະທານາທິບໍດີ Yudhoyono ໄດ້ກ່າວວ່າ ທ່ານຕ້ອງການທີ່ຈະຮັກສາສາຍພົວພັນ ອັນດີງາມກັບອອສເຕຣເລຍໄວ້ ແຕ່ທັງສອງປະເທດ ຈະບໍ່ສາມາດສືບຕໍ່ດຳເນີນງານ ຮ່ວມກັນ ທາງທະຫານແລະການສືບລັບ ຈົນກວ່າວ່າບັນຫາເລື່ອງການສືບລັບ ດັ່ງກ່າວນີ້ ໄດ້ຮັບການແກ້ໄຂ ກ່ອນ ຊຶ່ງທ່ານ Yudhoyono ກ່າວວ່າ: ໃນຫຼາຍໆຂົງເຂດ ທີ່ໄດ້ຮັບກະທົບຈາກການເອົາບາດກ້າວດັ່ງກ່າວນີ້ ແມ່ນຮວມທັງການ ປະຕິ ບັດງານສະກັດກັ້ນການລັກລອບຄ້າມະນຸດ ການຝຶກແອບທາງທະຫານຮ່ວມກັນ ແລະການລາດ ຕະເວນທາງນໍ້າ ຍັງບໍ່ທັນເປັນທີ່ຈະແຈ້ງເທື່ອວ່າ ການໂຈະການປະຕິບັດ ດັ່ງກ່າວ ຈະເລີ່ມຂຶ້ນ ເມື່ອໃດ? ນາຍົກລັດຖະມົນຕີອອສເຕຣເລຍ ທ່ານ Tony Abbott ແມ່ນບໍ່ຍອມຂໍຂະມາໂທດ ຕໍ່ຂໍ້ຫາ ການສືບລັບ ທີ່ປະກົດຢູ່ໃນຫຼາຍໆລາຍງານ ອິງຕາມເອກກະສານບັນທຶກລັບ ທີ່ເປີດເຜີຍ ໂດຍ ພະນັກງານສືບລັບສັນຍາຈ້າງຂອງສະຫະລັດ ທ້າວ Edward Snowden ນັ້ນ